text: 69-årig mand dræbt ved arbejdsulykke
  04 marts 2012 kl. 13.09
  En 69-årig mand, der arbejdede for sikkerhedsfirmaet G4S, blev søndag morgen fundet hårdt kvæstet efter et fald.
  Manden var opsynsvagt på firmaet Bestsellers byggeplads på Moltrup Landevej 201 i Haderslev.
  Ved vagtskiftet klokken 7 søndag morgen blev han fundet bevidstløs, og han døde kort tid efter. 
  Politiet og Arbejdstilsynet er ved at undersøge forholdene på stedet. Den 69-årige mand er øjensynligt faldet 2½ meter ned på et betonunderlag, og man forsøger at kortlægge, hvordan det kunne ske. 
  Politiet har i øjeblikket ikke yderligere informationer om ulykken.
  